
На основу члана 54. Закона о државним службеницима („Службени гласник РС“, бр. 79/05, 81/05-исправка, 83/05 - исправка, 64/07,  67/07- исправка, 116/08, 104/09, 99/14, 94/17, 95/18, 157/20, 142/22, 13/2025-одлука УС, 19/25, 109/2025, 9/2026 и 80/2026) и члана 9. став 1. Уредбе о  интерном и јавном конкурсу за попуњавање радних места у државним органима („Службени гласник РС“, број 2/19, 67/2021 и 19/2026) и члана 27к став 1. Закона о буџетском систему („Службени гласник РС“, бр. 54/09, 73/10, 101/11, 93/12, 62/13, 63/13- исправка, 108/13, 142/14, 68/15 – др.закон, 103/15, 99/16, 113/17, 95/18, 31/19, 72/19, 149/20, 118/21, 138/22, 118/21 и др.закон, 92/2023, 94/2024 и 80/2026)  Министарство за рад, запошљавање, борачка и социјална питања оглашава

ЈАВНИ КОНКУРС ЗА ПОПУЊАВАЊЕ ИЗВРШИЛАЧКИХ РАДНИХ МЕСТА
 
I Орган у коме се попуњавају радна места: 

Министарство за рад, запошљавање, борачка и социјална питања, Београд, Немањина 22-26. 
 
II Радна места која се попуњавају:

1.  Радно место за управне послове борачко-инвалидске заштите, звање  саветник, Одсек за управнe и надзорне послове борачко-инвалидске заштите, Сектор за борачко-инвалидску заштиту, 1 извршилац

Опис посла: Спроводи управни поступак који подразумева ревизију решења којима општинске, односно градске управе у првостепеном поступку признају права; израђује појединачне управне акате којима се у другостепеном управном поступку решава по жалбама и ванредним правним средствима на појединачне управне акте које у првом степену доносе општинске, односно градске управе и обавља све потребне радње за спровођење другостепеног управног поступка; врши контролу законитости одлучивања о правима признатим у првостепеном поступку по решењима која не подлежу ревизији; врши контролу правне основаности обрачуна за исплату признатих права и предузима мере за отклањање констатованих неправилности; пружа стручну помоћ извршиоцима општинских и других државних органа и лекарским комисијама у вези разјашњења свих спорних околности у вези примене прописа; врши контролу тачности унетих података у Јединствену евиденцију података о корисницима из ове области и даје статистичке и друге извештаје  на основу ове евиденције; обавља све остале послове по налогу  шефа Одсека.
Услови: Стечено високо образовање из научне области правне науке на основним академским студијама у обиму од најмање 240 ЕСПБ бодова, мастер академским студијама, специјалистичким академским студијама, специјалистичким струковним студијама, мастер струковним студијама односно на основним студијама у трајању од најмање четири године или специјалистичким студијама на факултету; положен државни стручни испит; најмање једна година радног искуства у струци или најмање пет година радног стажа у државним органима; као и потребне компетенције за обављање послова радног места.
        Висина основне плате: 82.849,66 динара (нето). 
        Место рада: Београд , Немањина 22-26

2.  Радно место за праћење стања о ратним меморијалима и неговању традиција ослободилачких ратова, звање  саветник, Одeљење за нормативне послове борачко-инвалидске заштите и послове неговања традиција ослободилачких ратова Србије, Сектор за борачко-инвалидску заштиту, 1 извршилац

Опис посла: Прибавља и обрађује податке о свим ратним меморијалима у Републици Србији, српским ратним меморијалима у иностранству, као и о ратним меморијалима припадника страних оружаних снага у Републици Србији, и израђује извештаје и евиденције о томе; учествује у раду комисија за инвестиционо одржавање ратних меморијала, учествује у праћењу реализације уговора и врши контролу наменског утрошка средстава завода за заштиту споменика културе по програмима санације, реконструкције и изградње споменика, ратних меморијала, војних гробова и гробаља; учествује у праћењу активности дипломатско конзуларних представништава РС у вези реализације уговора, редовног и инвестиционог одржавања ратних меморијала, врши контролу наменског утрошка средстава дипломатско конзуларних представништава РС и израђује извештаје; врши увид у стање на терену предложених ратних меморијала за санацију и реконструкцију и израђује информације о утврђеном стању; учествује у изради нацрта међународних споразума, мишљења и информација у области заштите ратних меморијал; учествује у припреми стручне основе за израду нацрта закона и других прописа из делокруга Одељења; обавља све остале послове по налогу начелника Одељења.
Услови: Стечено високо образовање из научне, односно стручне области у оквиру образовно – научног поља друштвено – хуманистичких наука, техничко – технолошких наука или природно –математичких наука  на основним академским студијама у обиму од најмање 240 ЕСПБ бодова, мастер академским студијама, специјалистичким академским студијама, специјалистичким струковним студијама, мастер струковним студијама односно на основним студијама у трајању од најмање четири године или специјалистичким студијама на факултету; положен државни стручни испит; најмање једна година радног искуства у струци или најмање пет година радног стажа у државним органима; као и потребне компетенције за обављање послова радног места.
Висина основне плате: 82.849,66 динара (нето). 

3.  Радно место за административне послове неговања традиције, референт, Одeљење за нормативне послове борачко-инвалидске заштите и послове неговања традиција ослободилачких ратова Србије, Сектор за борачко-инвалидску заштиту, 1 извршилац

 Опис посла: Врши унос и обраду података у Јединствену евиденцију података о корисницима права из области борачко – инвалидске заштите; води базу података о примљеним и експедованим предметима и прати рокове за решавање предмета; врши пријем, разврставање и поделу поште запосленима у Сектору;	води евиденцију и издаје књижице за повлашћену вожњу ратним војним инвалидима, цивилним инвалидима рата и носиоцима „Партизанске споменице 1941”; води евиденцију о издатим потврдама о ослобађању од плаћања увозних дажбина на увоз моторних возила ратним војним инвалидима и цивилним инвалидима рата; води евиденције о носиоцима „Партизанске споменице 1941.” и народних хероја и чланова њихових породица и издаје потврде; обавља све остале послове по налогу  начелник Одељења.
          Услови: Средња школа друштвеног, техничког или природног смера; положен државни стручни испит; радно искуство у струци од најмање две године; потребне компетенције за рад на радном месту.
        Висина основне плате: 50.757,70 динара (нето).

         Напомена:  Ако је основна плата запосленог обрачуната на основу закона којим се уређују плате, нижа од минималне зараде утврђене на основу одлуке Социјално-економског савета Републике Србије, односно Владе о минималној цени рада за месец за који се врши обрачун и исплата, запослени има право на основну плату у висини минималне зараде за тај месец, у складу са законом.

       Место рада: Београд,  Немањина 22-26

4. Радно место инспектор социјалне заштите I, звање самостални саветник, Одељење за инспекцијски надзор, Сектор за социјалну заштиту, 3 извршиоца

       Опис посла: Спроводи инспекцијски надзор и превентивно деловање, спроводи инспекцијски надзор над радом органа (покрајина и град) којима је поверено вршење инспекцијског надзора и предузима одговарајуће мере и води евиденције о извршеним инспекцијским надзорима; поступа по представкама и извештава подносиоце о предузетим радњама и мерама и даје обавештења странкама; подноси пријаве надлежним органима у складу са својим овлашћењима и закључује споразуме о признавању прекршаја; врши послове инспекцијског надзора над радом установа, других правних и физичких лица која обављају делатност социјалне заштите у погледу примене закона, других прописа и општих аката и врши контролу испуњености услова у погледу простора, опреме и потребних стручних и других радника за обављање делатности социјалне заштите и психолошке делатности; врши послове издавања, суспензије и одузимања лиценце организацијама социјалне заштите; врши контролу поступка пријема корисника у установу социјалне заштите за смештај корисника у погледу категорије корисника и капацитета установе и врши контролу прописаних евиденција у области социјалне заштите;  разматра приговоре на рад установа социјалне заштите од стране корисника, запослених, грађана и других институција и предузима одговарајуће мере; разматра захтеве за давање сагласности за смештај у интернате средњих школа и трошкова оспособљавања деце и омладине ометене у развоју, припрема и израђује одговарајућа акта по истим; остварује сарадњу са министарствима и другим државним органима; обавља друге послове које одреди начелник Одељења.
         Услови: Стечено високо образовање из научне, односно стручне области у оквиру образовно-научног поља друштвено-хуманистичкихих наука на основним академским студијама у обиму од најмање 240 ЕСПБ бодова, мастер академским студијама, специјалистичким академским студијама, специјалистичким струковним студијама, мастер струковним студијама односно на основним студијама у трајању од најмање четири године или специјалистичким студијама на факултету; положен државни стручни испит; положен испит за инспекторе; радно искуство у струци од најмање три године; потребне компетенције за рад на радном месту.
         Висина основне плате:  103.480,20  динара (нето).
         Место рада: Београд,  Немањина 22-26

III Врста радног односа: радна места под редним бројем од 1-4  попуњавају се заснивањем радног односа на неодређено време.
IV Фазе изборног поступка и учешће кандидата:
Изборни поступак спроводи се из више обавезних фаза у којима се проверавају опште функционалне, посебне функционалне и понашајне компетенције и фазе у којој се спроводи интервју са комисијом.
Кандидатима који учествују у изборном поступку прво се проверавају опште функционалне компетенције.

У изборном поступку проверавају се: 
1. Опште функционалне компетенције, и то:

· „Организација и рад државних органа РС“ - провераваће се путем теста (писмено)  
· „Дигитална писменост“ - провераваће се решавањем задатака  (практичним радом на рачунару) 
· „Пословна комуникација“ - провераваће се путем симулације (писмено).

Напомена: У погледу провере опште функционалне компетенције „Дигитална писменост“, ако поседујете важећи сертификат, потврду или други одговарајући доказ о познавању рада на рачунару и желите да на основу њега будете ослобођени тестирања компетенције – Дигитална писменост, неопходно је да уз пријавни образац (уредно и у потпуности попуњен у делу *Рад на рачунару), доставите и тражени доказ у оригиналу или овереној фотокопији.
Комисија ће на основу приложеног доказа донети одлуку да ли може или не може да прихвати доказ који сте приложили уместо тестовне провере. 
 Информације o материјалимa за припрему кандидата за проверу општих функционалних компетенција могу се наћи на сајту Службе за управљање кадровима, www.suk.gov.rs
2. Провера посебних функционалних компетенција: 
Након пријема извештаја о резултатима провере општих функционалних компетенција, међу кандидатима који су испунили мерила за проверу општих функционалних компетенција, врши се провера посебних функционалних компетенција, и то:

[bookmark: _Hlk122518074]За радно место под редним бројевима од  1: 

Посебна функционална компетенција у одређеној области рада - Управно-правни послови (Општи управни поступак; Правила извршења решења донетог у управном поступку) - провераваће се усмено путем симулације.
Посебна функционална компетенција за одређено радно место – Планска документа, прописи и акта из надлежности и организације органа (Закон о правима бораца, војних инвалида, цивилних инвалида рата и чланова њихових породица; Закон о ратним меморијалима) - провераваће се усмено путем симулације.

Посебна функционална компетенција за одређено радно место - Прописи из делокруга радног места (Закон о раду; Закон о државним службеницима) - провераваће се усмено путем симулације.

За радно место под редним бројевима од  2: 

Посебна функционална компетенција у одређеној области рада - Стручно-оперативни послови (Методе и технике опсервације, прикупљања и евидентирања података; Технике обраде и израде прегледа података) - провераваће се усмено путем симулације.
Посебна функционална компетенција за одређено радно место – Планска документа, прописи и акта из надлежности и организације органа (Закон о правима бораца, војних инвалида, цивилних инвалида рата и чланова њихових породица; Закон о ратним меморијалима) - провераваће се усмено путем симулације.

Посебна функционална компетенција за одређено радно место - Прописи из делокруга радног места (Закон о буџету РС; Закон о буџетском систему) - провераваће се усмено путем симулације.

За радно место под редним бројевима од  3: 

Посебна функционална компетенција у одређеној области рада - Административно-технички послови (Канцеларијско пословање; Методе и технике прикупљања података ради даље обраде) - провераваће се усмено путем симулације.
Посебна функционална компетенција за одређено радно место – Планска документа, прописи и акта из надлежности и организације органа (Закон о правима бораца, војних инвалида, цивилних инвалида рата и чланова њихових породица; Закон о ратним меморијалима) - провераваће се усмено путем симулације.

Посебна функционална компетенција за одређено радно место - Прописи из делокруга радног места (Правилник о начину вођења Јединствене евиденције података) - провераваће се усмено путем симулације.

За радно место под редним бројевима од  4: 

Посебна функционална компетенција у одређеној области рада - Инспекцијски послови (Општи управни поступак и основе управних спорова; Поступак инспекцијског надзора и методе анализе ризика) - провераваће се усмено путем симулације.
Посебна функционална компетенција за одређено радно место – Планска документа, прописи и акта из надлежности и организације органа (Закон о социјалној заштити) - провераваће се усмено путем симулације.

Посебна функционална компетенција за одређено радно место - Прописи из делокруга радног места (Правилник о лиценцирању организација социјалне заштите; Правилник о ближим условима и стандардима за пружање услуга социјалне заштите) - провераваће се усмено путем симулације.

3. Провера понашајних компетенција:

За извршилачка радна места под редним бројeвима 1-4: 

 Понашајне компетенције (управљање информацијама, управљање задацима и остваривање резултата, оријентација ка учењу и променама, изградња и одржавање професионалних односа, савесност, посвећеност и интегритет) - провераваће се путем психометријских тестова и интервјуа базираном на компетенцијама.
4. Интервју са комисијом за извршилачка радна места под редним бројeвима 1-4:
Процена мотивације за рад на радном месту и прихватање вредности државних органа -  провераваће се путем интервјуа са комисијом (усмено).

V Пријава на јавни конкурс врши се на Обрасцу пријаве који је доступан на интернет презентацији Службе за управљање кадровима и Министарства за рад, запошљавање, борачка и социјална питања.
Приликом предаје пријаве на јавни конкурс, пријава добија шифру под којом подносилац пријаве учествује у даљем изборном поступку. Шифра пријаве уноси се у образац пријаве након што комисија састави списак кандидата међу којима се спроводи изборни поступак.
Подносиоци пријаве се обавештавају о додељеној шифри у року од три дана од пријема пријаве, достављањем наведеног податка на начин који је у пријави назначио за доставу обавештења.
Напомена:
Пример правилно попуњеног обрасца пријаве се може погледати на блогу Службе за управљање кадровима (https://kutak.suk.gov.rs/vodic-za-kandidate) у одељку ,,Образац пријаве''.





VI Датум оглашавања: 04. новембар 2026. године.
VII  Рок за подношење пријава на јавни конкурс рок за подношење пријава је 15 дана и почиње да тече наредног дана од дана оглашавања конкурса у периодичном издању огласа Националне службе за запошљавање (почиње да тече од 05. новембра 2026. године и истиче 19. новембра  2026. године у поноћ).

[bookmark: _GoBack]VIII Адреса на коју се подноси попуњен образац пријаве за конкурс: Министарство за рад, запошљавање, борачка и социјална питања, Немањина 22-26, 11000 Београд, са назнаком „За јавни конкурс за попуњавање извршилачког радног места ____________________“ (навести тачан назив радног места на које конкуришете), путем поште или непосредно на писараницу министарства.

Напомена: Пријаве које пристигну након рока за подношење пријава сматраће се благовременим уколико су предате поштанском оператору у року за подношење пријава, као препоручена пошиљка. 
IX Лицa којa су задужена за давање обавештења: Неда Иванов, тел: 011-3613-490, Министарство за рад, запошљавање, борачка и социјална питања, од 12,00 до 13,00 часова.

X Општи услови за запослење: држављанство Републике Србије; да је учесник конкурса пунолетан; да учеснику конкурса раније није престајао радни однос у државном органу због теже повреде дужности из радног односа и да није осуђиван на казну затвора од најмање шест месеци.

XI Докази које прилажу кандидати који су успешно прошли фазе изборног поступка пре интервјуа са Конкурсном комисијом: оригинал или оверена фотокопија уверења о држављанству; оригинал или оверена фотокопија извода из матичне књиге рођених; оригинал или оверена фотокопија дипломе којом се потврђује стручна спрема; оригинал или оверена фотокопија доказа о положеном државном стручном испиту за рад у државним органима (кандидати са положеним правосудним испитом уместо доказа о положеном државном стручном испиту, подносе доказ о положеном правосудном испиту); оригинал или оверена фотокопија доказа о положеном испиту за инспектора; оригинал или оверена фотокопија доказа о радном искуству у струци (потврда, решење и други акти из којих се види на којим пословима, у ком периоду и са којом стручном спремом је стечено радно искуство). 
Државни службеник који се пријављује на јавни конкурс, уместо уверења о држављанству и извода из матичне књиге рођених подноси решење о распоређивању или премештају на радно место у органу у коме ради или решење да је нераспоређен. 

Сви докази се прилажу у оригиналу или у фотокопији која је оверена код јавног бележника (изузетно у градовима и општинама у којима нису именовани јавни бележници, приложени докази могу бити оверени у основним судовима, судским јединицама, пријемним канцеларијама основних судова, односно општинским управама као поверени посао). 
Као доказ се могу приложити и фотокопије докумената које су оверене пре 01. марта 2017. године у основним судовима, односно општинским управама.
Сви докази прилажу се на српском језику, у супротном морају бити преведени и оверени од стране овлашћеног судског тумача. Диплома којом се потврђује врста и степен стручне спреме/образовања, а која је стечена у иностранству мора бити нострификована у складу са Законом о високом образовању (,,Сл.гласник РС”, бр. 88/17, 73/18, 27/18 – др. закон, 67/19, 6/20 – др. закони, 11/21 – аутентично тумачење, 67/21, 67/21 – др. закон, 76/23 и 19/25).
Напомена: 
Документа о чињеницама о којима се води службена евиденција су: уверење о држављанству, извод из матичне књиге рођених, уверење о положеном државном стручном испиту за рад у државним органима / уверење о положеном правосудном испиту као и уверење  о положеном испиту за инспектора. 

Напомена: Законом о општем управном поступку („Службени гласник РС“, бр. 18/16, 95/18 - аутентично тумачење и 2/23 – одлука УС) прописано је, између осталог, да је орган дужан да по службеној дужности, у складу са законом, врши увид у податке о чињеницама неопходним за одлучивање о којима се води службена евиденција, да их прибавља и обрађује (члан 9. став 3.); да у поступку који се покреће по захтеву странке орган може да врши увид, прибавља и обрађује личне податке о чињеницама о којима се води службена евиденција када је то неопходно за одлучивање, осим ако странка изричито изјави да ће те податке прибавити сама (члан 103. став 3). 
Потребно је да учесник конкурса у делу Додатне изјаве*, у обрасцу пријаве, заокружи на који начин жели да се прибаве његови подаци из службених евиденција.
 XII Рок за подношење доказа: кандидати који су успешно прошли претходне фазе изборног поступка, пре интервјуа са Конкурсном комисијом позивају се да у року од (5) пет радних дана од дана пријема обавештења доставе наведене доказе који се прилажу у конкурсном поступку.
Кандидати који не доставе наведене доказе који се прилажу у конкурсном поступку, односно који на основу достављених или прибављених доказа не испуњавају услове за запослење, писмено се обавештавају да су искључени из даљег изборног поступка.
Докази се достављају на наведену адресу Министарства. 
Кандидати који конкуришу на више радних места, која се разликују у погледу тражених доказа о дужини радног искуства у струци (потврда, решење и други акти из којих се види на којим пословима, у ком периоду и са којом стручном спремом је стечено радно искуство), дужни су да их доставе, у оригиналу или овереној фотокопији, према услову о дужини радног искуства у струци из радних места на која конкуришу. 
* За радно место под редним бројем 4: оригинал или оверена фотокопија доказа о положеном испиту за инспектора.
Чланом 47. став 3. Закона о инспекцијском надзору („Службени гласник РС“, бр. 36/15, 44/18 - др. закон и 95/18) прописано је да лице на пробном раду које је радни однос засновало на радном месту инспектора на неодређено време и лице које је засновало радни однос на радном месту инспектора на неодређено време, а нема положен испит за инспектора, полаже испит за инспектора у року од шест месеци од дана заснивања радног односа. Ставом 6. истог члана Закона прописано је да изузетно, испит за инспектора није дужан да полаже инспектор који је на дан ступања на снагу овог закона имао најмање седам година радног искуства на пословима инспекцијског надзора и испуњава услове за обављање послова инспекцијског надзора (за раднo местo под редним бројем од 4).




Напомена:
Више о радном искуству и потврди од послодавца коју је потребно поднети у оквиру конкурсне документације за рад у органима државе управе погледајте Мапу изборног поступка на нашем Кутку на адреси https://kutak.suk.gov.rs/vodic-za-kandidate у одељку Предаја докумената.
XIII Трајање радног односа: За наведена радна места радни однос заснива се на неодређено време.
Кандидати који први пут заснивају радни однос у државном органу подлежу пробном раду у трајању од шест месеци. Кандидати без положеног државног стручног испита и испита за инспокторе примају се на рад под условом да тај испит положе у року од шест месеци од дана заснивања радног односа.
Сагласно члану 9. Закона о државним службеницима, прописано је да су кандидатима при запошљавању у државни орган, под једнаким условима доступна сва радна места и да се избор кандидата врши на основу провере компетенција. Положен државни стручни испит и испит за инспектора није услов, нити предност за заснивање радног односа.

XIV Датум и место провере компетенција учесника конкурса у изборном поступку: 

Са учесницима конкурса чије су пријаве благовремене, допуштене, разумљиве, потпуне и који испуњавају услове предвиђене огласом о јавном конкурсу, на основу података наведених у обрасцу пријаве на конкурс, изборни поступак ће се спровести, почев од 30.11.2026. године, о чему ће учесници конкурса бити обавештени телеграмом на адресе које су навели у својим пријавама.

Провера општих функционалних компетенција  и понашајних компетенција ће се обавити у Служби за управљање кадровима, у Палати ''Србија'' Нови Београд, Булевар Михаила Пупина број 2 (источно крило). Провера посебних функционалних компетенције и  интервју са комисијом ће се обавити у Министарству за рад, запошљавање, борачка и социјална питања, ул. Немањина 22-26, Београд.
Учесници конкурса који су успешно прошли једну фазу изборног поступка обавештавају се о датуму, месту и времену спровођења наредне фазе изборног поступка на контакте (бројеве телефона или e-mail адресе), које наведу у својим обрасцима пријаве.

Неблаговремене, недопуштене, неразумљиве или непотпуне пријаве и пријаве уз које нису приложени сви потребни докази у оригиналу или фотокопији овереној код јавног бележника (изузетно у градовима и општинама у којима нису именовани јавни бележници, приложени докази могу бити оверени у основним судовима, судским јединицама, пријемним канцеларијама основних судова, односно општинским управама, као поверени посао), биће одбачене решењем Конкурсне комисије.
Јавни конкурс спроводи Конкурсна комисија коју је именовао министар за рад, запошљавања, борачка и социјална питања.
Овај конкурс се објављује на интернет презентацији (www.minrzs.gov.rs) и огласној табли Министарствa за рад, запошљавање, борачка и социјална питања: на интернет презентацији Службе за управљање кадровима: www.suk.gov.rs, на порталу е-управе, на интернет презентацији, огласној табли и периодичном издању огласа Националне службе за запошљавање.
На интернет презентацији Службе за управљање кадровима: www.suk.gov.rs може се погледати опис послова оглашеног радног места.
Сви изрази, појмови, именице, придеви и глаголи у овом огласу који су употребљени у мушком граматичком роду, односе се без дискриминације и на особе женског пола.
Образац пријаве на конкурс, за наведена радна места, може се преузети на званичној интернет презентацији Службе за управљање кадровима и Министарства за рад, запошљавање, борачка и социјална питања.

XV Начин достављања одлуке о избору кандидата: Решење о пријему у радни однос јавно се објављује на интернет презентацији (www.minrzs.gov.rs и огласној табли Министарствa за рад, запошљавање, борачка и социјална питања.
Достава свим кандидатима који су учествовали у изборном поступку сматра се извршеном истеком 15 дана од дана објављивања решења на веб презентацији органа и огласној табли органа. 

